U Zagrebu je u subotu preminuo don Živko Kustić (84), javili su nam iz Križevačke eparhije, čiji je don Živko bio svećenik, a koji je još za života postao legendom katoličkog novinarstva, propovjedništva i britke polemike u javnosti.

Don Živko Kustić cijeli je svoj život posvetio novinarstvu, a najznačajniji trag ostavio je kao glavni urednik katoličkog tjednika „Glasa Koncila“ u godinama socijalizma, kada je taj tjednik bio jedini glas Crkve u javnosti. Kustić pokreće Izvještajnu katoličku agenciju (IKA), kao novost u katoličkom informiranju, odgaja nove generacije katoličkih novinara, a svojim nastupima u javnosti, poput Jutarnjih propovijedi u Jutarnjem listu, sustavno evangelizira i propovijeda, povremeno žestoko polemizirajući s protivnicima Crkve.

Don Živko Kustić jedno je od najvećih imena suvremenog hrvatskog novinarstva, za kojega će i u Crkvi i u društvu gotovo nemoguće pronaći zamjenu.

Cjelokupnu biografiju don Živka Kustića možete pročitati ovdje.

>> Živko Kustić: Ni ja ne bih stavljao križeve u javne ustanove